Notum sit omnibus Dei et sanctæ æcclesiæ fidelibus, quod Wido, pro redemptione animæ suæ et fratris sui Wilelmi, et pro sepultura ejusdem, dedit Deo et sancto Petro atque Paulo et senioribus Cluniensis cænobii, de possessione sua, unam vineam in villa quæ dicitur Soloniacus, infra casam Sancti Petri, que terminatur a meridie et a sero via publica. Donationem istam confirmavit mater ejusdem Widonis, nomine Raimodis, et patruus ejus Lietzelinus. Testes hujus rei sunt: Gosfredus de Sancto Nicetio, Elgaldus de Soloniaco.